stanford-oval/wikipedia huggingface dataset:
High Off Life
הערות שוליים

↑  Hussey, Allison (15 במאי 2020). "Future Releases New Album High Off Life: Listen". Pitchfork. ארכיון מ-9 ביוני 2020. נבדק ב-24 ביולי 2020. {{cite web}}:  (עזרה)
↑  Caulfield, Keith (24 במאי 2020). "Future Flies 'High' With Seventh No. 1 Album on Billboard 200 Chart". Billboard. ארכיון מ-27 במאי 2020. נבדק ב-24 במאי 2020. {{cite web}}:  (עזרה)
↑  "Future Chart History: Hot 100". Billboard. ארכיון מ-15 בדצמבר 2019. נבדק ב-16 במאי 2020. {{cite web}}:  (עזרה)
| פיוצ'ר |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Pluto • Honest • DS2 • Evol • Future • Hndrxx • The Wizrd • High Off Life • I Never Liked You |  |
| אלבומים משותפים | Pluto x Baby Pluto (עם ליל עוזי ורט) • We Don't Trust You (עם מטרו בומין) • We Still Don't Trust You (עם מטרו בומין) |  |
| מיקסטייפים | Astronaut Status • Monster • Purple Reign |  |
| מיקסטייפים משותפים | Beast Mode (עם זייטובן) • 56 Nights (עם די ג'יי אסקו) • What a Time to Be Alive (עם דרייק) • Super Slimey (עם יאנג ת'אג) • Beast Mode 2 (עם זייטובן) • Wrld on Drugs (עם ג'וס וורלד) |  |
| מיני-אלבומים | Free Bricks 2K16 (Zone 6 Edition) (עם גוצ'י מיין) • Save Me |  |
| סינגלים | "Magic" • "Same Damn Time" • "Turn On the Lights" • "Neva End" • "Karate Chop" • "Honest" • "Shit" • "Real and True" • "Move That Dope" • "I Won" • "Fuck Up Some Commas" • "Where Ya At" • "March Madness" • "Jumpman" • "Low Life" • "Wicked" • "Used to This" • "Draco" • "Selfish" • "Mask Off" • "Pie" • "You da Baddest" • "Patek Water" • "Bum Bum Tam Tam (Remix)" • "King's Dead" • "Fine China" • "Crushed Up" • "Jumpin on a Jet" • "First Off" • "Life Is Good" • "Trillionaire" • "Hard for the Next" • "Too Easy" • "Worst Day" • "Hold That Heat" • "Wait for U" • "Keep It Burning" • "Love You Better" • "Type Shit" • "Young Metro" • "Like That" |  |
| השתתפות בסינגלים | "Racks" • "We in This Bitch" • "Love Me" • "Bugatti" • "U.O.E.N.O.‎" • "Tapout" • "Loveeeeeee Song" • "Show You" • "I Wanna Be with You" • "No Games" • "Ready" • "Hold You Down" • "Let Me Know" • "3500" • "Chimes (RMX)" • "Blasé" • "New Level" • "I Got the Keys" • "Campaign" • "X" • "Do You Mind" • "Too Much Sauce" • "Rivals" • "Everyday" • "Cold" • "Rollin" • "End Game" • "Faded Love" • "Top Off" • "Happiness Over Everything (H.O.E.)" • "Franchise (Remix)" • "Go Crazy (Remix)" • "Maybach" • "Mr. Jones" • "Number 2" • "Way 2 Sexy" • "Me or Sum" • "Pressurelicious" • "One Time" • "Big Time" |  |
| סינגלים שיווקיים | "High End" |  |
| שירים אחרים | "Pushin P" • "We Don't Trust You" • "Cinderella" |  |
| --- | --- |
בקרת זהויות :  MusicBrainz release group: 06fe5095-875d-4638-b2d8-393e5b00fec7
Mynet

| --- | --- |


דסק החדשות של האתר
 סוג:  אתר חדשות
 סלוגן:  כל מה שקורה בעיר שלך
 תקופת הפעילות:  30 יולי 2008 – הווה (16 שנים)
 בעלות:  ידיעות אחרונות וידיעות תקשורת
 עריכה:  גיא בניוביץ' (עורך ראשי)
 www.mynet.co.il
mynet הוא שמם של אתר חדשות ואפליקציית מובייל המופעלים בידי חברת "ידיעות תקשורת", זרוע המקומונים של קבוצת "ידיעות אחרונות".
היסטוריה

בשנת 2008 הקימו העורך הראשי של ynet, יון פדר, והעורכת הראשית של ידיעות תקשורת, יעל אדמוני, ערוץ חדשות מקומיות בשם mynet. השם שנבחר מורכב מהלחם בסיסים של המילים my ו-ynet, המבטאות את הרעיון לספק שירות חדשות "אישי" שיביא לתושבים עדכונים וידיעות מהסביבה המקומית שלהם.
תחילה, האתר הוגש בפלטפורמה של ערוץ משנה של ynet, שריכז ידיעות מהערים השונות. בשלוש השנים הראשונות, העורך הראשי של האתר היה העיתונאי נועם רשף. עם עזיבתו בשנת 2011, מונה גיא בניוביץ' לתפקיד העורך הראשי.
בשנת 2017 עברה רשת mynet תהליך מיתוג ועיצוב-מחדש והפכה לאתר חדשות עצמאי, שתחתיו פועלים 19 אתרי חדשות משניים והוא מפעיל מערכת כתבים, עורכים וצלמים משלו.
בשנת 2019 השיקה הרשת אפליקציה חדשה שפותחה על ידי "ידיעות טכנולוגיות", הזרוע הדיגיטלית של "ידיעות אחרונות", ומנגישה את תוכני האתר למשתמשי הטלפונים הסלולריים.
תוכני האתר

האתר מספק חדשות מקומיות במגוון תחומים: פוליטיקה, ספורט, תרבות, חינוך, בריאות, נדל"ן, רכילות, פנאי ואוכל. כמו כן, במהלך השנה משיק האתר מספר פרויקטים גדולים השמים דגש על קידום עסקים קטנים ועצמאיים.
מבנה ותפעול

דסק החדשות המרכזי של mynet ממוקם בבית ידיעות אחרונות בראשון לציון וממנו נערכים מרבית אתרי הרשת. אתר "mynet ירושלים" ואתר "mynet קריות" מתופעלים ממערכות הממוקמות בערים עצמן.
נכון ל-2023, ברשת mynet ישנם 19 אתרים מקומיים, המתופעלים על ידי כ-30 עורכים וכתבים ברחבי הארץ:
mynet ירושלים
mynet קריות
mynet באר שבע והנגב
mynet חיפה
mynet פתח תקווה
mynet ראשון לציון
mynet רחובות
mynet נתניה
mynet חולון
mynet חדרה
mynet בת ים
mynet העמק
mynet כפר סבא
mynet מודיעין
mynet הרצליה
mynet רעננה
mynet הוד השרון
mynet ראש העין
mynet קיבוץ
הערות שוליים

↑  ליאור ליברובסקי, הערוץ, מהלך משותף עם רשת מקומוני 'ידיעות תקשורת', יפרסם חדשות, מידע ושירותים על בסיס גאוגרפי שיגיעו מ-10 מערכות אינטרנט אזוריות, באתר ביזפורטל, 30 ביולי 2008
↑  mynet: האתר המקומי שלכם, באתר ynet, 24 בפברואר 2009
↑  מעיין כהן, ynet וידיעות תקשורת ישתפו פעולה בערוץ מקומי, באתר הארץ, 5 ביוני 2008
↑  אמילי גרינצווייג‏, נועם רשף, עורך mynet, עוזב, באתר וואלה, 2 בינואר 2011
↑  ענת קם‏, מתיחת פנים מקומית, באתר וואלה, 1 ביולי 2009
↑  אלף עסקים ב-13 ערים: הפרויקט של mynet ו-Google הסתיים בהצלחה, באתר ynet, 18 במרץ 2018
Just the Way I Am

Just the Way I Am (בעברית: פשוט הדרך שאני) הוא אלבום אוסף של הזמרת דולי פרטון, אשר יצא בספטמבר 1972 על ידי RCA קמדן. האלבום מכיל אוסף של שירים אשר הוציאה הזמרת בין השנים 1967–1970. האלבום יצא בעקבות ההצלחה אשר חוותה פרטון בתחילת שנות ה-70. חברת התקליטים שלה האמינה שזה הזמן למנף גם את ההצלחה של השירים הקודמים שהוציאה על ידי כך שהמעריצים החדשים יכירו אותם ויביעו בהם עניין.
האלבום יצא מחדש מספר פעמים דרך RCA ופעם אחת נוספת גם דרך חברת התקליטים "Pickwick".
בשנת 1996 הוא שוחרר פעם נוספת אך הפעם על גבי דיסק.
רשימת רצועות

את כל השירים באלבום כתבה פרטון או הייתה שותפה לכתיבתם מלבד שני שירים.
"Just The Way I Am"
"Little Bird"
"Mama Say A Prayer"
"My Blue Ridge Mountain Boy"
"In the Good Old Days (When Times Were Bad)"
"In the Ghetto"
"Daddy Come and Get Me"
"The Carroll County Accident"
"Gypsy, Joe and Me"
הערות שוליים

↑  Dolly Parton - Just The Way I Am, Discogs (באנגלית)
| --- | --- |
בקרת זהויות :  MusicBrainz release group: 4964f4e6-8cbd-34d0-9a4a-5a6e5c146699
Rocks

Rocks הוא האלבום הרביעי של להקת ההארד רוק האמריקאית אירוסמית'. האלבום, אשר יצא לאור ב-3 במאי 1976, זכה לביקורות מצוינות ונחשב לאחד מן האלבומים הטובים בהיסטוריה, ודורג בין היתר במקום ה-176 ברשימת 500 האלבומים הגדולים בכל הזמנים של המגזין רולינג סטון.
לאלבום הייתה השפעה רבה על מוזיקאים שונים מתחום ההארד רוק וההבי מטאל, ובין היתר צוין על ידי קורט קוביין כאחד מן האלבומים האהובים עליו ועל ידי הגיטריסט סלאש כ"אלבום ששינה את חייו".
Never Say Die!

Never Say Die! (באנגלית: לעולם אל תגיד מות!) הוא אלבומה השמיני של להקת ההבי מטאל הבריטית בלאק סבאת' שיצא לאור בספטמבר 1978. זהו האלבום האחרון בהשתתפותו של הסולן המקורי והחבר המייסד אוזי אוסבורן שפרש ב-1979, עד לחזרתו באלבום האיחוד 13 שיצא ב-2013, והאלבום האחרון שהוקלט על ידי ההרכב המקורי והמלא של הלהקה.
הקלטות

האלבום הוקלט באולפני "Sound Interchange" שבטורונטו. במהלך תקופת ההקלטות, היו חברי הלהקה מצויים בהתמכרות קשה לסמים ואלכוהול. מעט לפני תחילת ההקלטות, פרש אוזי אוסבורן לזמן קצר, ואת מקומו תפס דייב ווקר, סולנה לשעבר של להקת פליטווד מק, שגם השתתף בכתיבת החומרים לאלבום. לאחר שחזר אוסבורן לאולפן ההקלטות, סירב בתוקף לבצע אף שיר שכתב ווקר. אי לכך, נאלץ מתופף הלהקה ביל וורד לשיר את הרצועה "Swinging The Chain".
ב-1979 פוטר אוסבורן מהלהקה, ופנה לקריית סולו מצליחה.
עטיפת האלבום נוצרה על ידי קבוצת העיצוב הבריטית היפנוסיס, ובה נראים שני טייסי T-6 Texan.
ביקורות והצלחה מסחרית

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Allmusic: 
רולינג סטון: 
Sputnikmusic: 
חוסר העקביות שאפיין את עבודתה של הלהקה באותו הזמן, כמו גם המתח ששרר בין חברי הלהקה, גרמו בסופו של דבר לאלבום להישמע מבולבל ולא אחיד, ועל כן ספג ביקורות שליליות ממבקרי המוזיקה. מבקר המוזיקה של אתר Allmusic אדוארדו ריבדביה כינה את האלבום "לא ממוקד" ("unfocused"), וציין כי האלבום לא יהווה עניין רב אצל אוהד המטאל הממוצע, והעניק לאלבום 1.5 כוכבים מתוך 5. מגזין הרולינג סטון כתב בביקורתו כי "האלבום הוא לא תהילה גדולה עבור רביעיית החברים המקוריים", אולם הוסיף "הוא כנראה יהיה טוב יותר ממה שאנשים ייזכרו". למרות הביקורות השליליות, מספר אמנים מהתחום שיבחו את תוכן האלבום: גיטריסט להקת סאונדגארדן קים ת'איל טען כי השיר "Never Say Die" הוא אחד האהובים עליו משירי הלהקה. להקת הת'ראש מטאל מגאדת' ביצעה קאבר לשיר. בהקשר לאלבום, שיבח הגיטריסט וסולנה של "מגאדת'" דייב מאסטיין את סגנון הנגינה של טוני איומי, וטען כי סגנון הנגינה הפשוט והמהיר שלו הוא הסגנון האהוב עליו ביותר. אנדי לה-רוק, גיטריסט להקת King Diamond, טען כי האלבום השפיע עליו בכתיבת אלבומה של הלהקה "Conspiracy".
על אף כישלונו בקרב המבקרים, נחל האלבום הצלחה מבחינה מסחרית. הסינגל "Never Say Die" זכה להצלחה רבה, בעיקר בבריטניה, והגיע למקום ה-21 במצעד הבריטי. האלבום עצמו הגיע למקום ה-12 במצעד. בארצות הברית הגיע למקום ה-69 במצעד אלבומי הפופ של הבילבורד. הסיגנל "A Hard Road" זכה גם הוא להצלחה מרובה. בארצות הברית בלבד, נמכר האלבום ב-633,000 עותקים.
רשימת השירים

כל השירים נכתבו על ידי להקת בלאק סבאת'; (סייע בכתיבה: דייב ווקר)
| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Never Say Die  | 3:50 |  |  |  |  |  |  |  |
| 2. | Johnny Blade  | 6:28 |  |  |  |  |  |  |  |
| 3. | Junior's Eyes  | 6:42 |  |  |  |  |  |  |  |
| 4. | A Hard Road  | 6:04 |  |  |  |  |  |  |  |
| צד ב'> מס' | צד ב'> שם | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 5. | Shock Wave  | 5:15 |  |  |  |  |  |  |  |
| 6. | Air Dance  | 5:17 |  |  |  |  |  |  |  |
| 7. | Over to You  | 5:22 |  |  |  |  |  |  |  |
| 8. | Breakout (אינסטרומנטלי)   | 2:35 |  |  |  |  |  |  |  |
| 9. | Swinging the Chain  | 4:06 |  |  |  |  |  |  |  |
מבצעים

חברי להקת בלאק סבאת'
אוזי אוסבורן - שירה
טוני איומי - גיטרה, קולות רקע ב-"A Hard Road"
גיזר באטלר - גיטרה בס, קולות רקע ב-"A Hard Road"
ביל וורד - תופים, שירה ב-"Swinging the Chain", קולות רקע ב-"A Hard Road"
משתתפים נוספים
דון איירי - קלידים
ג'ון אלסטאר - מפוחית פה ב-"Swinging the Chain"
הערות שוליים

↑  ביקורת וסיקור על האלבום, באתר Allmusic
↑  רשימת הדירוג של אלבומי "בלאק סאבאת'", באתר הרולינג סטון
↑  ביקורת על האלבום, באתר ה־Sputnikmusic
↑  ביקורת על האלבום, באתר AllMusic
↑  ביקורת על האלבום, באתר הרולינג סטון
↑  בראיון שהעניק למגזין "Metal Hammer", ‏29 באוקטובר 2012
| בלאק סבאת' |
| --- | --- | --- |
טוני איומי (גיטרה) • אוזי אוסבורן (שירה) • ביל וורד (תופים) • גיזר באטלר (גיטרה בס)
ביל וורד (תופים) • רוני ג'יימס דיו (שירה) • איאן גילן (שירה)
| אלבומי אולפן | Black Sabbath ‏ (1970) • Paranoid ‏ (1970) • Master of Reality ‏ (1971) • Vol. 4 ‏ (1972) • Sabbath Bloody Sabbath ‏ (1973) • Sabotage ‏ (1975) • Technical Ecstasy ‏ (1976) • Never Say Die!‎ ‏ (1978) • Heaven and Hell ‏ (1980) • Mob Rules ‏ (1981) • Born Again ‏ (1983) • Seventh Star ‏ (1986) • The Eternal Idol ‏ (1987) • Headless Cross ‏ (1989) • Tyr ‏ (1990) • Dehumanizer ‏ (1992) • Cross Purposes ‏ (1994) • Forbidden ‏ (1995) • 13 ‏ (2013) |  |
| נושאים קשורים | Heaven & Hell • Iron Man‏ • Paranoid‏ • God Is Dead?‎ |  |
דיסקוגרפיה של בלאק סבאת' • קטגוריה:בלאק סבאת' • פורטל:הבי מטאל
| --- | --- |
בקרת זהויות :  MusicBrainz release group: eb8c8e6c-b554-31d3-bae0-1c4ea64336d0
High School Musical: The Musical: The Series: The Soundtrack: Season 2

High School Musical: The Musical: The Series: The Soundtrack: Season 2 הוא אלבום הפסקול של העונה השנייה של סדרת הסטרימינג "היי סקול מיוזיקל: המחזמר: הסדרה" שיצא לאור בצמוד לפרק סיום העונה של הסדרה ב-30 ביולי 2021 תחת הוצאת וולט דיסני רקורדס. הפסקול כולל שירים מקוריים, בנוסף לשירים מהסרטים "היי סקול מיוזיקל 2" והמחזמר "היפה והחיה", עיבוד לסרט של דיסני, "היפה והחיה" משנת 1991.
רקע

באוקטובר 2019 הסדרה "היי סקול מיוזיקל: המחזמר: הסדרה" חודשה לעונה שנייה, טרם צאת העונה הראשונה בדיסני+ בנובמבר 2019. בתגובה להשערות של מעריצים, יוצר הסדרה טים פדרלה הכחיש כי עלילת העונה השנייה תיסוב סביב "היי סקול מיוזיקל 2". בפברואר 2020 הוכרז כי המחזמר בו תתכרס העונה יהיה היפה והחיה", עיבוד לסרט של דיסני, "היפה והחיה" משנת 1991.
הרכב האלבום

הפסקול כולל גרסאות כיסוי לשירים מהסרט "היי סקול מיוזיקל 2": "Bet On It" ומחרוזת שכוללת את השירים "Fabulous", ‏"You Are The Music In Me" ו-"All For One". בנוסף האלבום כולל גרסאות כיסוי של שירים מהמחזמר והסרט "היפה והחיה" - העיבוד הבימתי של הסרט "היפה והחיה" משנת 1991: "Belle,‏" "Beauty and the Beast", "Home",‏ "The Mob Song",‏ "Gaston",‏ "If I Can't Love Her",‏ "Be Our Guest" ו-"Something There" מאת אלן מנקן, הווארד אשמן וטים רייס. הפסקול גם כולל גרסת כיסוי לשיר של הזמרת האמריקאית מיילי סיירוס, "The Climb", שבוצע על ידי ג'ו סרפיני.
הרקדן האמריקאי דרק האף שמבצע תפקיד חוזר בעונה זאת מופיע כאמן משתתף בשיר "Around You" לצד קייט ריינדרס. גם השחקנית אוליביה רוז קיגן שמשתתפת בעונה בתפקיד חוזר משתתפת באלבום וסוגרת אותו עם ביצוע סולו לשיר "Home". לרומן בנקס יש ביצוע של השיר "If I Can't Love Her".
השחקנית והזמרת אוליביה רודריגו כתבה שיר לעונה זאת בשם "The Rose Song". לעומתה, ג'ושוע באסט כתב את השיר "The Perfect Gift". רודריגו ובאסט גם הקליטו את הדואט "Even When/The Best Part" בשביל הסדרה.
סינגלים

לפני בכורת הפרק הראשון, הדואט "Even When/The Best Part" בביצוע רודריגו ובאסט יצא לאור ב-30 באפריל 2021.
לקראת יציאת האלבום, כל שיר יצא לאור כסינגל בהתאמה לפרקים ששודרו וכל הקליפים פורסמו בנפרד בערוץ היוטיוב של DisneyMusicVEVO וכן בערוצי המבצעים. "High School Musical 2 Medley", ‏"Something in the Air", ‏"Bet On It" ו-"The Perfect Gift", יצאו לאור באותו תאריך של פרק הבכורה של העונה השנייה ב-14 במאי 2021. ב-21 במאי 2021, השיר "Belle" מהמחזמר "היפה והחיה", בביצוע צוות שחקני הסדרה, יצא לאור כסינגל. עוד באותו יום יצאו הסינגלים "1-2-3" ו-"YAC Alma Mater". ביצוע הסולו של באסט ל-"Even When" והביצוע של רודריגו ל-"The Best Part" יצאו לאור ב-28 במאי כסינגלים, וכך גם "Red Means Love" וגרסת הכיסוי הכיסוי של "Beauty and the Beast".
ב-4 ביוני יצא לאור הקליפ של "Granted" בהשתתפות רודריגו. "A Dancer's Heart" וגרסת הכיסוי של "The Climb" בביצוע ג'ו סרפיני יצאו לאור ב-11 ביוני. "The Rose Song" בביצוע רודריגו והקליפ הנלווה יצאו לאור ב-18 ביוני 2021. ב-25 ביוני, יצאו סינגלים "Around You" ו-"The Mob Song". בשבוע שלאחר מכן יצאו לאור הסינגלים "Gaston" מהמחזמר של "היפה והחיה" בברודוויי ו-"If I Can't Love Her". ב-9 ביולי יצאו השירים "You Ain't Seen Nothin'" ו-"Let You Go". ב-16 ביולי יצא השיר "In a Heartbeat". הסינגלים האחרונים: "Be Our Guest" ו-"Something There" יצאו לאור ב-23 ביולי.
הוצאה וקידום

המכירה המוקדמת לפסקול החלה ב-21 ביולי 2021. הפסקול יצא לאור ב-30 ביולי 2021 בכל שירותי הזרמת המוזיקה, ובאופן פיזי בטארגט.
תגובות

סקירת אתר "PopSugar" קראה לאלבום ”יותר מדהים מהעונה הראשונה”. מגזין Paste כתב כי ”השילוב של שירים חדשים עם שירי "היפה והחיה" פגע בנקודה הנכונה”.
השיר "Granted" מתוך הפסקול דורג במקום התשיעי ברשימת "10 השירים הטובים ביותר של אוליביה רודריגו... מדורגים!" שפרסם מגזין NME בספטמבר 2023. בסקירה נכתב שהיי סקול מיוזיקל המודרני התפתח לצליל יותר אימו עם תופי טראפ, בס כבד וגיטרה חשמלית סימפונית, המשקפים שינויים בחוויית התיכון בהשוואה לגרסה המקורית של 2006. מוזיקת אימו היא כבר לא סוד נסתר אלא חלק בלתי נפרד מתרבות התיכון העכשווית, כפי שעולה מהתהילה של רודריגו.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | – |
|  אוסטרליה | אלבומים דיגיטליים | 32 |
|  ארצות הברית | בילבורד 200 | 58 |
|  ארצות הברית | אלבומי פסקול | 10 |
|  קנדה | מצעד האלבומים הקנדי | 23 |
ראו גם

High School Musical 2 (פסקול)
הערות שוליים

↑  Kevin O'Keeffe, High School Musical: The Musical: The Series Creator Talks Inspiration, Punctuation and more, Primetimer, ‏7 בנובמבר 2019 (באנגלית)
↑  'HSMTMTS' Season 2 Musical Revealed (and It's a Disney Classic), ET Online (באנגלית)
↑  Sydney Bucksbaum & Marcus Jones, The definitive ranking of all of Olivia Rodrigo's songs on 'HSMTMTS', EW.com, ‏31 ביולי 2021 (באנגלית)
↑  Stephen, Joe Serafini Delivers Heartfelt Rendition of Miley Cyrus' 'The Climb' on 'High School Musical': Exclusive, בילבורד, June 9, 2021
↑  'HSMTMTS' Sneak Peek: This Emotional Kourtney and Howie Moment Will Give You the Feels (Exclusive), ET Online (באנגלית)
↑  Gretchen Smail, Olivia Rodrigo Wrote Yet Another Hit Song For HSMTMTS Season 2, Bustle, ‏13 במאי 2021
↑  Sarah El-Mahmoud, High School Musical's Joshua Bassett Teases The New Music He And Olivia Rodrigo Wrote For Season 2, Cinemablend, ‏13 במאי 2021
↑  Gabrielle Sanchez, High School Musical: The Musical: The Series: The Drama, Vulture, ‏1 בפברואר 2021 (באנגלית)
↑  Olivia Rodrigo and Joshua Bassett release new duet 'Even When / The Best Part', PopBuzz (באנגלית)
↑  Gibson Kelsie, The HSMTMTS Season 2 Soundtrack Is Even More Fabulous Than the First Season's, POPSUGAR Entertainment, ‏16 ביולי 2021 (באנגלית)
↑  High School Musical: The Musical: The Series: The Second Season: The Victorious Return, pastemagazine.com, ‏11 במאי 2021 (באנגלית)
↑  Jessie Atkinson, Olivia Rodrigo: her 10 best songs… ranked!, NME, ‏5 בספטמבר 2023 (באנגלית בריטית)
↑  ARIA Top 50 Albums Chart for week of 16 August 2021, Australian Recording Industry Association (באנגלית)
↑  Rosalie Cabison, בילבורד 200, 2 בינואר 2013. (באנגלית)
↑  בילבורד, 2 בינואר 2013. (באנגלית)
↑  Billboard Canadian Albums, 2013-01-02. (באנגלית)
LTR retrotransposon

A. מבנה גנטי של LTR-retrotransposons (מסוג צועני). B. מנגנון של רטרו-טרנספוזיציה, שפועל בתוך חלקיקים דמויי וירוסים בציטופלסמה. שעתוק הפוך מתחיל בתחל של ה-tRNA של המארח, המשמש כאתר קישור (PBS), וממוקם מייד לאחר ה-5'LTR. עותק ה-cDNA השלילי המסונתז החדש של ה-5'LTR מועבר לאחר מכן ל-3'LTR ומשמש כתחל לשעתוק הפוך של מלוא הרצף של הגדיל השלילי. לאחר מכן מערכת פוליפורין עמידה ל-RNase H משמשת כתחל לסינתזה של הגדיל החיובי של ה-3'LTR, המשלים ל-PBS. גדיל ה-PBS החיובי שסונתז זה עתה מתחבר לגדיל ה-PBS השלילי שכבר סונתז, ולבסוף מיוצר cDNA דו-גדילי. לאחר מכן, ה-cDNA הדו-גדילי מועבר לגרעין על ידי חלבוני אינטגראז, ועותק חדש משולב בגנום.
רטרוטרנסופוני LTR הם תת-מחלקה (מחלקה 1) של אלמנטים ניידים (רטרוטרנסופוזונים) שמאופיינים על ידי נוכחות של LTR בקצוותיהם (כשבאמצע נמצא האזור המקודד).
כמו רטרו-וירוסים, גם רטרוטרנסופוני LTR עוברים שעתוק הפוך (מmRNA לDNA) ואז עוברים אינטגרציה של הcDNA החדש באזור אחר, אך בניגוד לרטרו-וירוסים, הם לא יוצרים חלקיקים מדבקים שעוזבים את התאים ולכן הם רק משתכפלים בתוך הגנום המקורי. אלה שכן מדי פעם יוצרים חלקיקים דמויי וירוס מסווגים בנפרד תחת אלמנטים אורט-ויראליים.
גודלם נע בין כמה מאות בודדות של זוגות בסיסים ל-25kb. בגנומים של צמחים, רטרוטרנספוזונים בעלי LTR הם הסוג העיקרי של רצפים חוזרניים, ומרכיבים מעל ל-75% מהגנום של תירס למשל. לעומת זאת הם מרכיבים רק כ-8% מהגנום האנושי, ובערך 10% מהגנום העכברי.
מבנה והתרבות

לרטרוטרנספוזונים בעלי LTR יש LTR ישירים שאורכם בין 100 זוגות בסיסים ל5kb. אפשר לחלקם לתת מחלקות של דמויי Ty1-copia- (Pseudoviridae), דמויי Ty3-gypsy (Metaviridae), ודמויי BEL-Pao (Belpaoviridae), לפי הדרגה של הדמיון ברצף שלהם והרמה של תוצרי גנים מקודדים. הקבוצות Ty1-copia וTy3-gypsy של רטרוטרנספוזונים נפוצים מאוד (מגיעים עד לכמה מיליוני עותקים בגרעין הפלואידי) בגנומים של בעלי חיים, פטריות, פרוטיסטים וצמחים.
אלמנטים דמויי BEL-Pao נמצאו עד כה רק בבעלי חיים כל הרטרוטרנספוזונים בעלי LTR המתפקדים מקודדים לפחות ל2 גנים gag ו-pol, שמספיקים לשם שכפול. Gag מקודד לפוליפפטיד עם קפסיד ואזור של נוקלאו-קפסיד. חלבוני Gag יוצרים חלקיקים דמויי וירוס בציטופלסמה בהם השעתוק ההפוך מתרחש.
הגן Pol מפיק שלושה חלבונים: פרוטאז; רוורס-טרנסקריפטאז (בעל אזורי RNAse H) ואינטגראז.
באופן טיפוסי, mRNA של רטרוטרנספוזונים בעלי LTR מופקים על ידי הRNA פולימראז של המארח, שפועל על פרומוטורים שנמצאים ב-5’ LTR שלהם. הגנים של Gag וPol מקודדים באותו mRNA. תלוי בזן המאחסן, שתי אסטרטגיות יכולות להיות בשימוש לביטוי של פולי-פרוטאינים: איחוי למסגרת קריאה (ORF) אחת שתיחתך, או על ידי הזזת מסגרת הקריאה (frameshift) בין שתי מסגרות קריאה שונות. הזזת מסגרת קריאה ריבוזומלית יכולה לאפשר הפקה של שני החלבונים, תוך כדי כך שהיא מאפשרת לחלבון Gag להפיק חלקיקים דמויי וירוס. שעתוק הפוך בדרך כלל מאותחל ברצפים קצרים הממוקמים ישר במורד הזרם של ה-5’-LTR שנקראים primer binding site (PBS). ה-tRNAs של מאחסן ספציפי נקשר ל-PBS ומשמש כפריימר לשעתוק ההפוך, שמתרחש בתהליך רב-שלבי ומורכב, ובסופו של דבר נוצרת מולקולת cDNA דו-גדילית. הcDNA בסופו של דבר עובר אינטגרציה לאזור חדש בגנום ויוצר שכפולים קצרים באזור המטרה (short Target Site Duplications) וכך מוסיפים עותק נוסף לגנום של המאחסן.
סוגים > רטרוטרנספוזונים Ty1-copia

רטרוטרנספוזונים של Ty1-copia (אנ') מצויים במגוון גדול של מינים, החל מאצות חד-תאיות ועד לברופיטים, חשופי זרע ובעלי פרחים. הם מקודדים לארבעה דומיינים חלבוניים בסדר הבא: פרוטאז, אינטגראז, רוורס טרנסקריפטאז וריבונוקלאז H.
קיימות לפחות שתי מערכות סיווג לחלוקה של רטרוטרנספוזוני Ty1-copia לחמש שושלות:Sireviruses/Maximus, Oryco/Ivana, Retrofit/Ale, TORK, וביאנקה. רטרוטרנספוזוני Sireviruses/Maximus מכילים גן מעטפת משוער נוסף. שושלת זו נקראת על שם אלמנט המקור SIRE1 בגנום Glycine max.
סוגים > רטרוטרנספוזונים Ty3-gypsy

רטרוטרנספוזונים Ty3-gypsy (אנ') מופצים באופן נרחב בממלכת הצמחים, הן בחשופי הזרע והן בבעלי הפרחים. הם מקודדים לפחות ארבעה דומיינים חלבוניים לפי הסדר: פרוטאז, רוורס טרנסקריפטאז, ריבונוקלאז H (אנ') ואינטגראז (אנ'). בהתבסס על מבנה, נוכחות/היעדרות של תחומי חלבון ספציפיים ומוטיבים של רצף חלבונים משומרים, ניתן לחלק אותם למספר שושלות:
Errantiviruses מכילים מסגרת קריאה פגומה של המעטפת עם דמיון לגן המעטפת הרטרו-ויראלי. הוא תואר בהתחלה כאלמנטי-Athila בתודרנית לבנה. הם זוהו מאוחר יותר במינים רבים, כגון Glycine max ובטא וולגריס.
כרומו-וירוסים מכילים דומיין נוסף (chromodomain: chromatin organization modifier domain) בקצה ה-C טרמינלי של חלבון האינטגראז שלהם. הם נפוצים בצמחים ובפטריות, וכנראה שומרים על תחומי חלבון במהלך האבולוציה של שתי הממלכות הללו. נהוג לחשוב שהכרומודומיין מכוון את האינטגרציה הרטרוטרנספוזון לאתרי יעד ספציפיים.
Ogre-elements הם רטרוטרנספוזונים ענקיים של Ty3-gypsy המגיעים לאורכים של עד 25kb.
מטא-וירוסים מתארים רטרוטרנספוזונים Ty3-gypsy קונבנציונליים שאינם מכילים דומיינים או מסגרות קריאה נוספים.
סוגים > משפחת BEL/pao

המשפחה BEL/pao (אנ') נמצאת בבעלי חיים.
סוגים > רטרו-וירוסים אנדוגניים (ERV)

למרות שרטרו-וירוסים בדרך כלל מסווגים בנפרד, הם חולקים תכונות רבות עם רטרוטרנספוזונים מסוג LTR. ההבדל העיקרי ביניהם ובין רטרוטרנספוזונים מסוג Ty1-copia ו-Ty3-gypsy הוא שלרטרו-וירוסים יש חלבון מעטפת (ENV). ניתן להפוך רטרו-וירוס לרטרוטרנספוזון LTR באמצעות השבתה קבועה או השמטה של הדומיינים המאפשרים ניידות חוץ-תאית. אם רטרו-וירוס כזה ידביק אורגניזם ובהמשך יחדיר את עצמו לגנום שלו בתאי ה-germline, הוא יוכל לעבור אנכית ולהפוך לרטרו-וירוס אנדוגני (אנ').
Terminal repeat retrotransposons in miniature (TRIMs)

חלק מהרטרוטרנספוזונים של LTR חסרים את כל תחומי הקידוד שלהם. בשל גודלם הקצר, הם מכונים רטרוטרנספוזונים חוזרים טרמינליים במיניאטורות (TRIMs). עם זאת, TRIMs יכולים להיות מסוגלים לבצע רטרוטרנספוזיציה, מכיוון שהם עשויים להסתמך על תחומי הקידוד של רטרוטרנספוזונים של Ty1-copia או Ty3-gypsy.
Myway איירליינס

Myway איירליינס (בגיאורגית: მაივეი ეარლაინს; באנגלית: Myway Airlines) היא חברת תעופה גיאורגית, שנוסדה בשנת 2017 והחלה לפעול באפריל 2018.
היסטוריה

בחודש מאי 2016, הודיעה חברת החזקות Hualing הסינית על תוכניות להקמת חברת תעופה בינלאומית שתפעל מגאורגיה. במהלך פגישה עם ראש ממשלת גאורגיה, גיורגי קוויריקשווילי, הצהיר נשיא החברה הסינית, מי הואה, כי הקבוצה מתכוונת להפעיל טיסות לאירופה ולאסיה מבסיסה בנמל התעופה הבינלאומי של טביליסי עם כוונה להפעיל טיסות לאמריקה הצפונית בעתיד הרחוק.
ב-26 בפברואר 2018 קיבלה חברת התעופה תעודה של מפעיל התעופה (AOC) עם תוכניות להתחלת הפעילות במאי 2018.
ב-3 באפריל 2018, קיימה חברת התעופה את טיסת הבכורה שלה מטביליסי לטהראן, בהשתתפות נציגי תקשורת, מפעילי תיירות הפועלים בשוק הגיאורגי ונציגים של סוכנויות ציבוריות.
פעילות החברה בישראל

טיסות בין טביליסי לתל אביב, החלו לפעול ב-28 ביוני 2018.
הטיסות הופעלו בתדירות של 3 טיסות שבועיות.
החל מנובמבר 2018 מפעילה החברה 4 טיסות שבועיות בקו זה.